13. ΑΝΑΓΚ. ΝΟΜΟΣ υπ’ αριθ. 1594 της 31 Ιαν./3 Φεβρ. 1939 (ΦΕΚ Α΄ 41) Περί καθορισμού ζητημάτων τινών προκυψάντων εκ της εφαρμογής των περί μερίσματος διατάξεων του Μετοχικού Ταμείου Β.Ν. Άρθρ.1.-1.Μέτοχοι του Μετοχικού Ταμείου Β.Ν., οίτινες κατ’ εφαρμογήν της δευτέρας παραγράφου του άρθρ. 66 του Νόμ. 5481 «περί Μετοχικού Ταμείου Β.Ν.», ως είχε κωδικοποιηθή δια του Δ/τος 21 Οκτ. 1932, έλαβον μέρισμα επί τη βάσει βαθμού απέχοντος εκείνου, ον είχον εν ενεργεία, κατά τρεις βαθμίδας με όριον τον βαθμόν του Αντιναυάρχου και οίτινες κατέβαλον εις το Μ.Τ.Β.Ν. την διαφοράν λόγω μετοχής, γάμου και συνεισφορών δια τας τρεις βαθμίδας, αίτινες ελήφθησαν υπ’ όψιν επί πλέον του βαθμού ενεργείας, δεν δικαιούνται ν’ αναζητήσωσι την διαφοράν κρατήσεων ή ν’ απαιτήσωσι την καταβολήν αυτοίς μεγαλυτέρου μερίσματος, αν βραδύτερον δε’ αποφάσεως του Δ.Σ. του Μ.Τ.Β.Ν., ληφθείσης κατά το παρεχόμενον αυτώ υπό του Νόμου απόλυτον δικαίωμα, τα μερίσματα ωρίσθησαν επί τη βάσει του τελευταίου βαθμού ενεργείας ή και καθ’ οιονδήποτε άλλον τρόπον. 2.Μέτοχοι επίσης του Μ.Τ.Β.Ν., οίτινες κατ’ εφαρμογήν του άρθρ. 4 του Νόμ. 4444 «περί εκουσίας αποστρατείας αξιωματικών Β.Ν. κλπ.» έτυχον μερίσματος αναλόγου προς τον βαθμόν, του οποίου την σύνταξιν έλαβον, και οίτινες κατέβαλον την διαφοράν λόγω μετοχής, γάμου, και συνεισφοράς βάσει του βαθμού συντάξεως, δεν δικαιούνται να αναζητήσωσι την εν λόγω διαφοράν, αν βραδύτερον δι’ αποφάσεως του Δ.Σ. του Μ.Τ.Β.Ν. ληφθείσης κατά το παρεχόμενον αυτώ υπό του Νόμου απόλυτον δικαίωμα, τα μερίσματα ωρίσθησαν επί τη βάσει του τελευταίου βαθμού ενεργείας, ή καθ’ οιονδήποτε άλλον τρόπον, ούτε δικαιούνται ν’ απαιτήσωσιν έκτοτε τον καθορισμόν του μερίσματος αυτών επί τη βάσει του βαθμού, ου την σύνταξιν έλαβον. 